එම කාරක සභාවේ සාමාජිකයෙකු හිරු ප්‍රවෘත්ති අංශයට කියා සිටියේ මේ සම්බන්ධයෙන් කාරක සභාව අවසන් එකඟතාවකට පැමිණ ඇති බවයි.එමෙන්ම අග්‍රාමාත්‍ය රනිල් වික්‍රමසිංහ, රාජ්‍ය ආරක්ෂක අමාත්‍ය රුවන් විජේවර්ධන සහ හිටපු නීතිය හා සාමය විෂයභාර අමාත්‍යවරුන් වන සාගල රත්නායක සහ රංජිත් මද්දුමබණ්ඩාර ද කාරක සභාව වෙත කැඳවීමටයි තීරණය කෙරුණේ.මේ අතර ආරක්ෂක අමාත්‍යවරයා ලෙස ජනාධිපතිවරයා මෙම පාර්ලිමේන්තු තේරීම් කාරක සභාව හමුවට කැඳවීම සම්බන්ධයෙන්ද සංවාදයක් මතුව ඇති බව හිරු ප්‍රවෘත්ති අංශයට අදහස් දැක්වූ විශේෂ තේරීම් කාරක සභාවේ සාමාජික මන්ත්‍රීවරයා කියා සිටියා.එලෙස ජනාධිපතිවරයෙකු පාර්ලිමේන්තු තේරීම් කාරක සභාවක් හමුවට කැඳවිය හැකිද යන්න පිළිබඳව අප අධිනීතීඥ ක්‍රිෂ්මාල් වර්ණසූරියගෙන් විමසීමක් කළා.